Na temelju članka 43. stavak 1., članka 23. stavak 1. podstavak 2. Zakona o vodnim uslugama („Narodne novine“, broj  66/19.) i  članka XXV. Društvenog ugovora od 03.11.2025. g. društva Zagorski vodovod d.o.o.,  Skupština javnog isporučitelja vodnih usluga Zagorski vodovod d.o.o., Zabok, Ulica Ksavera Šandora Gjalskog 1, OIB: 61979475705 na svojoj _______sjednici održanoj __________ , većinom glasova iz članka 24. stavak 2. Zakona o vodnim uslugama, donijela je

ODLUKU O CIJENI VODNIH USLUGA

Članak 1.
Ovom se Odlukom određuju vrste vodnih usluga koje se pružaju na Uslužnom području 9, na kojem je društvo preuzimatelj Zagorski vodovod d.o.o. (dalje u tekstu: javni isporučitelj vodnih usluga); određuju se visine cijena (tarife) vodnih usluga, način obračuna i plaćanja vodnih usluga te iskazuje koja se javna davanja obračunavaju i naplaćuju uz cijene vodnih usluga.
Članak 2.

Na područjima jedinica lokalne samouprave i to: Grad Donja Stubica, Grad Klanjec, Grad Oroslavje, Grad Pregrada, Grad Zabok, Grad Zlatar, Grad Krapina, Općina Bedekovčina, Općina Budinšćina, Općina Desinić, Općina Gornja Stubica, Općina Hrašćina, Općina Konjščina, Općina Kraljevec na Sutli, Općina Krapinske Toplice, Općina Kumrovec, Općina Lobor, Općina Mače, Općina Marija Bistrica, Općina Mihovljan, Općina Novi Golubovec, Općina Stubičke Toplice, Općina Sveti Križ Začretje, Općina Tuhelj, Općina Veliko Trgovišće, Općina Zagorska Sela, Općina Zlatar Bistrica, Općina Hum na Sutli, Općina Jakovlje, Općina Radoboj, Općina Petrovsko, Općina Đurmanec i Općina Jesenje pružaju se vodne usluge javne vodoopskrbe.

Na područjima jedinica lokalne samouprave i to: Grad Krapina, Grad Pregrada i Općina Tuhelj, pružaju se vodne usluge javne odvodnje bez usluga pročišćavanja otpadnih voda; na istom području pružaju se i usluge pražnjenja i odvoza komunalnih otpadnih voda iz individualnih sustava odvodnje.

Na područjima jedinica lokalne samouprave i to: Grad Donja Stubica, Grad Klanjec, Grad Oroslavje, Grad Zabok, Grad Zlatar, Općina Bedekovčina, Općina Desinić, Općina Gornja Stubica, Općina Konjščina, Općina Krapinske Toplice, Općina Kumrovec, Općina Lobor, Općina Mače, Općina Marija Bistrica, Općina Stubičke Toplice, Općina Sveti Križ Začretje, Općina Veliko Trgovišće, Općina Zlatar Bistrica, Općina Hum na Sutli, pružaju se vodne usluge javne odvodnje s uslugom pročišćavanja otpadnih voda  te usluge pražnjenja i odvoza komunalnih otpadnih voda iz individualnih sustava odvodnje.

Članak 3.
Cijene vodnih usluga za kućanstva određuju se u visinama (tarifama), bez uključenog poreza na dodanu vrijednost, kako slijedi:
	1.
	fiksni dio cijene vodne usluge javne vodoopskrbe
	4,33
	€/mj.

	2.
	fiksni dio cijene vodne usluge skupljanja otpadnih voda
	     0,54
	€/mj.

	3. 
	fiksni dio cijene vodne usluge pročišćavanja otpadnih voda
	0,80
	€/mj.

	4. 
	fiksni dio cijene vodne usluge javne vodoopskrbe za socijalno ugrožene građane
	2,60
	€/mj.

	5. 
	fiksni dio cijene vodne usluge skupljanja otpadnih voda za socijalno ugrožene građane
	0,32
	€/mj.

	6.  
	fiksni dio cijene vodne usluge pročišćavanja otpadnih voda za socijalno ugrožene građane
	0,48
	€/mj.

	5.
	cijena vodne usluga javne vodoopskrbe (varijabilna)
	1,19
	€/m3

	6.
	cijena vodne usluge skupljanja otpadnih voda (varijabilna)
	0,38
	€/m3

	7.
	cijena vodne usluge pročišćavanja otpadnih voda (varijabilna)
	0,47
	€/m3

	8.
	cijena vodne usluge javne vodoopskrbe (varijabilna) koju plaćaju socijalno ugroženi građani za količinu isporučene vode nužne za osnovne potrebe kućanstva
	       0,71 
	€/m3

	9.
	cijena vodne usluge javne odvodnje (varijabilna) koju plaćaju socijalno ugroženi građani za količinu isporučene vode nužne za osnovne potrebe kućanstva
	     0,23   
	€/m3

	10. 
	cijena vodne usluge pročišćavanja otpadnih voda (varijabilna) koju plaćaju socijalno ugroženi građani za količinu isporučene vode nužne za osnovne potrebe kućanstva 
	0,28
	€/m3

	11. 
	cijena vodne usluge pražnjenja i odvoza komunalnih otpadnih voda iz individualnih sustava odvodnje
	37,82  
	€/m3


Članak 4.
Cijene vodnih usluga za korisnike koji nisu kućanstva određuju se u visinama (tarifama), bez uključenog poreza na dodanu vrijednost, kako slijedi:
	1.
	fiksni dio cijene vodne usluge javne vodoopskrbe
	 4,33
	€/mj.

	2.
	fiksni dio cijene vodne usluge skupljanja otpadnih voda
	 0,54
	€/mj.

	3.              
	fiksni dio cijene vodne usluge pročišćavanja otpadnih voda
	  0,80
	€/mj.

	2.
	cijena vodne usluga javne vodoopskrbe (varijabilna)
	  1,39
	€/m3

	3.
	cijena vodne usluge skupljanja otpadnih voda (varijabilna)
	     0,56
	€/m3

	4.
	cijena vodne usluge pročišćavanja otpadnih voda (varijabilna)
	     0,80
	€/m3

	5.
	cijena vodne usluge pražnjenja i odvoza komunalnih otpadnih voda iz  individualnih sustava odvodnje
	45,52
	€/m3


Količine vode koje se isporučuju JLS-ovima za daljnju isporuku korisnicima, obračunavaju se po cijeni vodne usluga javne vodoopskrbe (varijabilna) koja vrijedi za kategoriju kućanstva.
Članak 5.

Skupština društva ovlašćuje upravu društva da provede godišnje usklađenje regulatorno dopuštenog prihoda i tarifa vodnih usluga u skladu s člancima 31. i 32., osim u slučaju iz stavka 2. Uredbe o metodologiji za određivanje cijene vodnih usluga („Narodne novine“, broj 70/23) ako se prihodi planiraju iznad rashoda usklađenih s harmoniziranim indeksom potrošačkih cijena (HIPC) i uz prethodno savjetovanje s Vijećem za vodne usluge.
Članak 6.
Korisnicima vodnih usluga javne vodoopskrbe cijena vodne usluge javne vodoopskrbe obračunava se prema isporučenoj količini vode očitanoj na glavnom vodomjeru mjesečno, a iznimno u duljim razdobljima u skladu s općim uvjetima isporuke vodnih usluga, ali ne dulje od jednom u četiri mjeseca.
Korisnicima vodnih usluga javne vodoopskrbe u zajedničkim prostorijama zgrade sa više posebnih dijelova nekretnine – cijena vodne usluge obračunava se tako da se cijena utvrđena prema stavku 1. ovoga članka raspoređuje prema očitanju s pojedinačnih vodomjera, a eventualni ostatak prema udjelu očitanja s pojedinačnih vodomjera u zbroju očitanja svih pojedinačnih vodomjera. Ako pojedinačni vodomjeri nisu ugrađeni cijena utvrđena prema stavku 1. ovoga članka dijeli se s brojem članova kućanstva, osim ako međuvlasničkim ugovorom nije drugačije uređeno.
Članak 7.
Korisnicima vodnih usluga javne odvodnje koji imaju i koriste ispravan mjerač protoka ispuštene vode, neovisno o tom jesu li ili nisu priključeni na komunalne vodne građevine javne vodoopskrbe, cijena vodne usluge skupljanja otpadnih voda (i cijena vodne usluge pročišćavanja otpadnih voda) naplaćuje se prema količini (kubičnom metru) ispuštene otpadne vode izmjerenoj na mjeraču protoka mjesečno.
Korisnicima vodnih usluga javne odvodnje koji nemaju ili ne koriste ispravan mjerač protoka ispuštene otpadne vode, a priključeni su na komunalne vodne građevine javne vodoopskrbe - cijena vodne usluge skupljanja otpadnih voda (i cijena vodne usluge pročišćavanja otpadnih voda) naplaćuje se prema članku 6. ove Odluke.

Korisnicima vodnih usluga javne odvodnje iz stavka 2. ovoga članka kojima je Pravilnikom o obračunavanju i plaćanju naknade za zaštitu voda (Narodne novine, broj 48/19) propisan fiksni gubitak – isti će se primijeniti na količine obračunate prema stavku 2. ovoga članka.
Korisnicima vodnih usluga javne odvodnje koji nemaju ili ne koriste ispravan mjerač protoka ispuštene otpadne vode, niti su priključeni na komunalne vodne građevine javne vodoopskrbe - cijena vodne usluge skupljanja otpadnih voda (i cijena vodne usluge pročišćavanja otpadnih voda) za kućanstva se naplaćuje u  količini od 2,10 m3 po broju članova kućanstva mjesečno  i određuje se cijena m3 kako slijedi:

	1.
	cijena vodne usluge skupljanja otpadnih voda (varijabilna)

	0,38
	€

	2.
	cijena vodne usluga pročišćavanja otpadnih voda (varijabilna)
	0,47
	€


Članak 8.
Količina vode nužne za osnovne potrebe kućanstva iznosi 70 litara/dnevno po članu kućanstva.

Pod kućanstvom se podrazumijevaju sve fizičke osobe koje dijele isti stambeni prostor.
Pod socijalno ugroženim građanima su osobe kako je utvrđeno člankom 44. stavkom 4. Zakona o vodnim uslugama.
Socijalna cijena vodne usluge određuje se u visini od 60% od cijene vodne usluge koju plaćaju korisnici vodnih usluga koji nisu socijalno ugroženi.

Socijalna cijena vodne usluge primjenjuje se u odnosu na fiksni dio cijene vodnih usluga, a u odnosu na varijabilni dio cijene vodnih usluga, prema količini nužnoj za osnovne potrebe kućanstva.

Razlika (40%) do cijene vodne usluge koja osigurava povrat troškova od vodnih usluga (puna cijena) podmiruje se iz proračuna jedinice lokalne samouprave na čijem području socijalno ugroženi stanovnik koristi vodne usluge javnog isporučitelja vodne usluge.

Članak 9.
Uz cijenu vodnih usluga iskazuju se zasebno porez na dodanu vrijednost, naknada za korištenje voda, naknada za zaštitu voda i naknada za razvoj, sukladno posebnim propisima. 
Članak 10.
Ova Odluka objavljuje se u Službenom glasniku Krapinsko-zagorske županije i Glasniku Zagrebačke županije, na internetskoj stranici javnog isporučitelja vodne usluge te u jednom lokalnom mediju i to Zagorskom listu te će se najkasnije u roku od pet dana od dana objave u Službenom glasniku Krapinsko-zagorske županije i Glasniku Zagrebačke županije dostaviti Vijeću za vodne usluge.
Članak 11.

Ova Odluka bit će na snazi do 31. prosinca 2028. 
Članak 12.
Ova Odluka stupa na snagu prvog dana u mjesecu nakon mjeseca u kojem je objavljena u Službenom glasniku Krapinsko-zagorske županije i Glasniku Zagrebačke županije.
Stupanjem na snagu ove Odluke prestaje važiti Odluka o cijenama vodnih usluga od 18.06.2024. g. 

U  Zaboku, dana 



PREDSJEDNICA SKUPŠTINE






                                dr.sc. Valentina Đurek
